Държавен вестник, бр. 66, 2024 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  66
щото навлиза в запазените компетенции на 
Великото Народно събрание по чл. 158, т. 3 
от Конституцията.
Поради изложеното Конституционният 
съд намира, че промените в чл. 126, ал. 2 
и 3, както са въведени с § 11, т. 2 и 3 ЗИД 
на Конституцията, следва да бъдат обявени 
за противоконституционни като невалидни. 
в) Способи за осъществяване на основната 
задача на прокуратурата – промени в чл. 127, 
т. 5 и 6, както са въведени с § 12 ЗИД на 
Конституцията
Параграф 12 ЗИД на Конституцията въ­
вежда изменения в разпоредбите на т. 5 и 6 
на чл. 127 от Конституцията, съдържащ уред­
бата на способите, чрез които прокуратурата 
осъществява конституционно възложената є 
задача да следи за спазването на законността. 
Оспорените промени са мотивирани от 
вносителя с необходимостта от „фокусирането 
на прокуратурата само върху функциите в 
наказателния процес“ и „отпадане на общия 
надзор за законност по отношение на актове 
и действия на държавните органи“, което 
„следва да ограничи възможностите за про­
изволно упражняване на властта и да повиши 
ефективността на държавното обвинение“ в 
съответствие със стандартите и препоръките 
на Европейската комисия за демокрация чрез 
право, орган на Съвета на Европа, както 
и с юриспруденцията на Европейския съд 
по правата на човека (проект на Закона за 
изменение и допълнение на Конституцията, 
вх. № 49-354-04-315 от 28.07.2023 г.).
Разпоредбата на т. 5 преди оспореното 
изменение гласи: „предприема действия за 
отмяна на незаконосъобразни актове“. Ос­
порената редакция на т. 5 на чл. 127 гласи: 
„5. предприема действия за оспорване на не­
законосъобразни актове пред съда, в случаите, 
предвидени в закон“.
Разпоредбата на т. 6 в редакция преди 
оспореното изменение гласи, че прокурату­
рата следи за спазване на законността, като 
„в предвидените със закон случаи участва в 
граждански и административни дела“. Оспо­
рената редакция на т. 6 предвижда, че про­
куратурата следи за спазване на законността, 
като „освен по наказателните дела от общ 
характер, в предвидените със закон случаи 
участва и в други дела в защита на значим 
обществен интерес или в интерес на лица, 
които се нуждаят от специална закрила“.
Разпоредбата на чл. 127 от Конституцията 
заедно с тези на чл. 126 и 133 представляват 
уредбата на конституционно ниво на стату­
са и основната задача на прокуратурата. В 
практиката на съда на чл. 127 е отдадено 
съществено значение, доколкото той задава 
конституционните рамки, в които следва да 
се ограничи нормативната уредба на право­
мощията на прокуратурата. Съдът приема, 
че „[г]лавната задача, която основният закон 
възлага на прокуратурата, е да следи за закон­
ността“, но тя се осъществява „не произволно, 
а в строго определени от конституционния 
законодател граници, очертани от него чрез 
способите, които са формулирани в разпоред­
бата на чл. 127, т. 1 – 4 от Конституцията“ като 
„[д]руги способи са конституционно недопусти­
ми“ (Тълкувателно решение № 8 от 2005 г. по 
к.д. № 7/2005 г.). Тази позиция е затвърдена и 
в последващи решения на съда, където също 
се подчертава, че способите за осъществяване 
на задачата на прокуратурата са изчерпа­
телно изброени в чл. 127 от Конституцията 
(Решение № 2 от 2017 г. по к.д. № 13/2016 г.) 
и че основната задача на прокуратурата – „да 
следи за спазване на законността – е закре­
пена в разпоредбата на чл. 127 от Конститу­
цията. Тя се осъществява чрез посочените в 
същата разпоредба способи, които очертават 
конституционните граници на дейността на 
прокуратурата.“ (Решение № 11 от 2020 г. по 
к.д. № 15/2019 г.).
Конституционният съд е създал богата 
практика относно конституционната задача 
на прокуратурата и способите за нейното 
осъществяване. Като специализиран орган в 
рамките на съдебната власт, чиято функция 
е правозащитна, тя също действа като гарант 
на върховенството на правото. В съвремен­
ната правова държава реализацията на тази 
роля се проявява в два аспекта: защита на 
основните права и свободи на гражданите и 
защита на законността. Според Конституцията 
прокуратурата е натоварена с отговорност за 
реализацията на правозащитната функция на 
държавата в три области – в наказателния, в 
гражданския и в административния процес 
(Решение № 3 от 2023 г. по к.д. № 18/2022 г.), 
а разпоредбата на чл. 127 съдържа изчерпател­
но посочване на способите, чрез които тази 
функция следва да се реализира. Основният 
закон отдава преимуществено значение на 
правомощията на прокурорските органи в 
рамките на наказателния процес. Четири  
(т. 1 – 4) от общо шест от тях се реализират 
в различни наказателни производства в зави­
симост от фазите на наказателния процес и 
с изключение на правомощието по т. 2 про­
куратурата е единственият орган в съдебната 
власт, който разполага с тях. 
Същевременно, въпреки първостепенното 
значение на прокурорските правомощия в 
наказателния процес, Конституцията изрич­
но предвижда и възможност прокуратурата 
да следи за спазване на законността и извън 
наказателното преследване. За тази цел съз­
дателите на Конституцията са предвидили 
правомощие на прокуратурата по отноше­
ние на законосъобразността на актове на